P. Paška, poslanec: (2005-06-29):
Po k zamestnanci ministerstva vnútra, ministerstva národnej obrany, vojaci základnej, náhradnej vojenskej služby a osoby vo väzbe alebo výkone trestu odňatia slobody majú výber lekára zdravotníckeho zariadenia a dopravnej služby obmedzený podľa osobitných predpisov. Poistenec je povinný prihlásiť sa na vykonávanie zdravotného poistenia do zdravotnej poisťovne, ktorú si vybral, plniť v ustanovených lehotách oznamovaciu povinnosť, oznámiť príslušnej zdravotnej poisťovni najneskôr do 8 dní zmenu mena, priezviska a miesta trvalého pobytu, oznámiť praktickému lekárovi pre dospelých a praktickému lekárovi pre deti a dorast a najneskôr do 8 dní zmenu v zdravotnej poisťovne. Po e oznámiť príslušnej zdravotnej poisťovni skutočnosť, že je zamestnaný u zamestnávateľa, ktorý nemá sídlo na území Slovenskej republiky a je zdravotne poistení na území štátu, v ktorom má zamestnávateľ sídlo. Po f oznámiť príslušnej zdravotnej poisťovni skutočnosť, že sa bude dlhodobo najmenej počas 6 mesiacov zdržiavať v zahraničí a vrátiť preukaz poistenca. Po g platiť príslušnej zdravotnej poisťovni poistné, ak túto povinnosť nemá štát alebo orgán príslušný na výplatu peňažných dávok, dodržiavať liečebný režim určený lekárom, poskytovať v súčinnosť pri poskytovaní zdravotnej starostlivosti a kontrole, podrobiť sa vizuálne zdravotným prehliadkam, ak tak stanovujú osobitné predpisy, dodržiavať opatrenia na predchádzanie prenosným chorobám, ak ide o zamestnanca, oznámiť deň nástupu do zamestnania svojmu zamestnávateľovi zdravotnú poisťovňu, ktorú si vybral, ak ide o samostatne zárobkovo činnú osobu, oznámiť príslušnej zdravotnej poisťovni základ dane z príjmov najneskôr do 8 dní po podaní daňového priznania. Po tretie, pri poskytovaní zdravotnej starostlivosti sa poistenci preukazujú dokladom podľa § 8 ods. 10. Právom poistenca na výber lekára a zdravotníckeho zariadenia nie je dotknuté oprávnenie lekára odmietnuť prevzatie poistenca do starostlivosti, ak by sa tým prekročilo jeho únosné pracovné zaťaženie s výnimkou prípadov, ak ide o neodkladné ošetrenie úrazu, alebo ak ide o život alebo stav ohrozujúci zdravie. Odôvodnenie: Navrhovanou úpravou upresňujeme a rozširujeme práva a povinnosti poistencov. Dvadsiaty ôsmy bod. Vypustiť § 24 písm. i) považujeme ho za protiústavné, budem pri prezentácii pozmeňujúcich návrhov zákona č. 581/2004 Z. z. v nasledujúcom túto protiústavnosť dokumentovať. Odôvodnenie: V zmysle textu tohto bodu sa úradu prideľujú neprimerané práva na zber informácií o platiteľoch poistného, teda o všetkých subjektoch a občanoch v Slovenskej republike. Takéto kompetencie podľa mňa nemá ani informačná služba. Bod 29. § 25 ods. 2 doplniť o písm. c) s textom poskytnúť poistencovi na požiadanie informáciu o činnosti a hospodárení zdravotnej poisťovne, ktorej je poistencom. Odôvodnenie: Ustanovenie tohto bodu je v súlade s právami pacientom a je predpokladom transparentného konania zdravotnej poisťovne na základe kontroly. Tridsiaty bod. § 26 ods. 1, 2, 3 nahradiť slovo „úrad“ slovami „zdravotná poisťovňa“. Odôvodnenie: Úradu sa tu násilne prideľujú kompetencie, prostredníctvom ktorých násilne a neprimerane vstupuje do vzťahov poistenec, poisťovňa. Bod 31. V § 36 ods. 7 zmeniť slová „štátneho rozpočtu“ na slová „zdravotnej poisťovne“. Odôvodnenie: Výkon kontroly musí byť motivačný a je logickou požiadavkou, aby získané finančné prostriedky boli vložené do systému zdravotníctva. A na záver, dámy a páni, tridsiaty druhý pozmeňujúci návrh. Chceme požiadať, aby celú tretiu časť, príslušné ustanovenie zákona, t. j. § 27 a § 28 treba vyňať z tohto zákona č. 580/2004 Z. z. a presunúť ich v plnom znení do zákona č. 581/2004 Z. z. Sme presvedčení, že takéto riešenie je oveľa logickejšie a bude zrozumiteľnejšie pri aplikácii zákona. A teraz by som poprosil pána spravodajcu aspoň o 30 sekúnd pozornosti. Chcel by som požiadať, aby sme o uvedených návrhoch hlasovali nasledujúcim spôsobom. Čiže o návrhu č. 1 samostatne, 2 až 4 samostatne, 5 samostatne, 6 až 13 samostatne, 14 samostatne, 15, 18 samostatne, 19 až 29 spolu, 30, 31 ako samostatné hlasovanie a 32 samostatné hlasovanie. Čiže budeme mať 1, 2, 3, 4, 5, 6, 7, 8, 9 hlasovaní. Ďakujem za pozornosť, dámy a páni. (Potlesk.)